


LIETUVOS RESPUBLIKOS
ŠALPOS PENSIJŲ ĮSTATYMO NR. I-675 1 STRAIPSNIO PAKEITIMO
ĮSTATYMAS

2019 m. liepos 16 d. Nr. XIII-2346
Vilnius




 straipsnis. 
. Papildyti 1 straipsnio 3 dalį 5 punktu:
„) Australijos, Japonijos, Jungtinių Amerikos Valstijų, Kanados, Naujosios Zelandijos, Pietų Korėjos piliečiams ir jų šeimos nariams, kuriems išduoti leidimai laikinai gyventi Lietuvos Respublikoje. Šeimos nariai suprantami taip, kaip jie apibrėžti Lietuvos Respublikos įstatyme „Dėl užsieniečių teisinės padėties“.“
. Pakeisti 1 straipsnio 3 dalies 5 punktą ir jį išdėstyti taip:
„) Australijos, Japonijos, Jungtinių Amerikos Valstijų, Kanados, Naujosios Zelandijos, Pietų Korėjos piliečiams ir jų šeimos nariams, kuriems išduoti leidimai laikinai gyventi Lietuvos Respublikoje, ir Jungtinės Didžiosios Britanijos ir Šiaurės Airijos Karalystės piliečiams ir jų šeimos nariams, kuriems išduoti dokumentai, suteikiantys teisę gyventi Lietuvos Respublikoje. Šeimos nariai suprantami taip, kaip jie apibrėžti Lietuvos Respublikos įstatyme „Dėl užsieniečių teisinės padėties“.“

 straipsnis. 
. Šio įstatymo 1 straipsnio 1 dalis įsigalioja 2019 m. rugsėjo 1 d. 
. Šio įstatymo 1 straipsnio 2 dalis įsigalioja Jungtinės Didžiosios Britanijos ir Šiaurės Airijos Karalystės (toliau – Jungtinė Karalystė) išstojimo iš Europos Sąjungos dieną. 
. Jungtinės Karalystės piliečiams ir jų šeimos nariams, kurie iki Jungtinės Karalystės išstojimo iš Europos Sąjungos dienos yra įgiję teisę gyventi Lietuvos Respublikoje kaip Europos Sąjungos valstybės narės piliečiai ir jų šeimos nariai, iki jiems bus išduotas leidimas gyventi Lietuvos Respublikoje, bet ne ilgiau kaip 9 mėnesius nuo Jungtinės Karalystės išstojimo iš Europos Sąjungos dienos, taikomos iki šio įstatymo 1 straipsnio 2 dalies įsigaliojimo jiems galiojusios Lietuvos Respublikos šalpos pensijų įstatymo nuostatos.
. Jungtinės Karalystės piliečiams ir jų šeimos nariams iki Jungtinės Karalystės išstojimo iš Europos Sąjungos dienos paskirtos šalpos išmokos mokamos Šalpos pensijų įstatyme nustatytomis sąlygomis iki teisės į šalpos išmoką pabaigos.

 straipsnis. 
Pripažinti netekusiu galios Lietuvos Respublikos šalpos pensijų įstatymo Nr. I-675 1 straipsnio pakeitimo įstatymą Nr. XIII-2046. 

Skelbiu šį Lietuvos Respublikos Seimo priimtą įstatymą.

